- Արդեն 12 գիրք եմ գրել: «Խրիմյան Հայրիկ»-ը Բարձրյալի թելադրանքով եմ անում, սրտիս պարտքն է` որպես երախտիքի հաստատում ներկայացնել հայոց երանելիի կերպարը: Նրա թողած ժառանգության, մարդկային նկարագրի մասին այսօր քչերը գիտեն: Գրելուս մտահղացումը նաև այլ էր. «փախեփախի» ժամանակ սկեսուրս իր չորս երեխաների մրմուռը սրտում, «Խրիմյան Հայրիկ» գիրքն է Վանից հասցրել Երևան (հիմա այն բնակարանումս է «հանգրվանում»): Եվ ի˜նչ ճանապարհ է «անցել» գիրքը... Անձրևոտ, արցունքոտ, քրքրված, խոնա˜վ թերթերն են հուշել ինձ, որ Տիրոջ թելադրանքով հիմա աշխատում եմ: Ասեմ, որ գրքի շապիկին Այվազովսկու նկարած Քրիստոսն է` 12 գառների հետ: